Twanisha Terry

**Twanisha «TeeTee» Terry** (født 1999) er en sprinter fra USA, som har gull på 4 x 100 meter stafett fra VM i friidrett 2022 og VM i friidrett 2023 som fremste internasjonale meritter.

## Idrettskarriere
### Tidlig karriere
Terry deltok i USAs nasjonale AAU Junior Olympic Games i 2013, og fikk der gull på 4 x 100 meter stafett og bronse på 100 meter i U15-klassen. Under high school-mesterskapet New Balance Nationals i 2014 vant hun 100 meter i *freshman*-klassen, på tiden 10,89, og hun fikk i tillegg gull på 4 x 100 meter stafett og sølv på 4 x 200 meter stafett. Under New Balance Nationals 2015 fikk hun gull på 4 x 200 meter stafett. Hun deltok i U.S. World Youth Trials (USA-mesterskapet i friidrett for ungdom), og ble der nummer fire på 200 meter og nummer fem på 100 meter. Også under New Balance Nationals 2016 og 2017 fikk hun sølv på 100 meter, og hun fikk flere medaljer på stafetter.

### Sesongen 2018
Fra 2018 konkurrerte hun for University of Southern California. Hun satte personlig rekord på 60 meter innendørs under NCAA-mesterskapet innendørs, og under NCAA-mesterskapet utendørs fikk hun bronse på 100 meter og 4 x 100 meter stafett. I april løp hun for første gang 100 meter under 11 sekunder, da hun vant 100 meter under Mt. SAC Relays. Hun vant 100 meter under Pac-12 Championships i mai. I juni deltok hun i USA-mesterskapet i friidrett for junior 2018, og vant der 100 meter. Hun ble tatt ut til å delta i U20-VM i friidrett 2018, og ble der nummer to på 100 meter, tre hundredeler bak Briana Williams fra Jamaica. 

### Sesongen 2019
Hun vant 60 meter under NCAA-mesterskapet innendørs i 2019. Utendørs ble hun nummer to på 100 meter under Mt. SAC Relays og under Pac-12 Championships vant hun 100 meter. Hun fikk bronse på 100 meter under NCAA-mesterskapet i friidrett, og hun var med å vinne 4 x 100 meter stafett. I juli deltok hun i NACAC-mesterskapet i friidrett (U18 og U23) 2019. Der ble hun nummer to på 100 meter, bak Teahna Daniels, og hun deltok på USAs stafettlag som vant 4 x 100 meter stafett. Hun ble nummer fem på 100 meter under USA-mesterskapet i friidrett 2019, og deltok i Panamerikanske leker 2019, der hun ble nummer fire på 100 meter, og hun fikk der bronse på 4 x 100 meter stafett. 

### Sesongen 2020
2020-sesongen i friidrett ble redusert på grunn av Koronapandemien, så hun konkurrerte ikke internasjonalt denne sesongen. Hun vant 60 meter innendørs under Texas Tech Invitational, Tiger Paw Invitational og MPSF Indoor Championships. 

### Sesongen 2021
Under NCAA-mesterskapet innendørs fikk Terry sølv på 60 meter, og hun ble nummer fem på 200 meter. Hun vant 100 meter og 200 meter under PAC-12 Conference Championships, og under NCAA-mesterskapet utendørs fikk hun sølv på 100 meter, og laget hennes vant 4 x 100 meter stafett. Hun deltok i USA-mesterskapet i friidrett 2021, men ble der slått ut i semifinalen på 100 meter.

### Sesongen 2022
Under USA-mesterskapet i friidrett 2022 fikk hun bronse på 100 meter, med tiden 1,74, men dette var med 2,9 m/s medvind, så den gjelder ikke som personlig rekord. Hun deltok i VM i friidrett 2022, og ble der slått ut i semifinalen på 100 meter, men hun deltok på USAs stafettlag som vant 4 x 100 meter stafett. Hun deltok i fire stevner i Diamond League 2022, og hennes beste enkeltplassering der ble to femteplasser på 100 meter; under Herculis-stevnet i Monaco og under Athletissima i Lausanne. Hun kvalifiserte seg til finalen, som var Weltklasse Zürich, og ble der nummer seks på 100 meter.

### Sesongen 2023
Hun deltok i USA-mesterskapet i friidrett 2023, og ble der nummer fem på 200 meter og nummer seks på 100 meter. Hun deltok kun på 4 x 100 meter stafett under VM i friidrett 2023, og USA vant denne øvelsen. Hun kvalifiserte seg til finalen på både 100 meter og 200 meter under Diamond League 2023, finalen ble arrangert i Eugene, og hun endre der på femteplass på 100 meter og fjerdeplass på 200 meter.

### Sesongen 2024
Terry sesongdebuterte 20. april med Xiamen Diamond League i Kina, som var det første stevnet i Diamond League 2024, og hun ble der nummer fem på 200 meter.

## Referanser


## Eksterne lenker
*